વરસો પહેલાંની એક દિવાળીએ એ મોઢા પર લાલ ચાંઠા લઈને આવેલી. પૂછતાં જ ધ્રૂસકે ધ્રસકે રડી પડી. લગભગ રોજ રાતે પીને ધમાલ કરતો ને દેવલીને મારતો મગન, દિવાળીમાં પણ સીધો નહોતો રહ્યો. એની જગ્યાએ બીજું કોઈ હોત તો કદાચ ઘરમાં જ બેસી રહેત પણ અમારી સહાનુભૂતિ ને થોડી રાહત મેળવવા ખાસ એ એવા મોંએ પણ આવેલી. એ દેવલી આજની તારીખમાં એનો જમાઈ જો સામો મળે તો જમાઈને ખૂબ ગાળો આપે ને વખત આવે ત્યારે ઝપેટી પણ નાંખે.